“Татар радиосы”нда туры эфирлар ник туктатылды?

	Соңгы атна-ун көн эчендә “Татар радиосы”нда тапшырулар һәм туры эфирлар яңгыратылмый башлады. Гел җырлар гына әйләндерелгәч, радио тыңлаучылар аптырашта калды.	 — Безгә заманча яңа җиһазлар кайтты. Шуларга күчү бара. Шул сәбәпле, әлегә туры эфирлар бирелми, аларга чыгу мөмкинлеге юк, — дип аңлатты безгә “Татар радиосы”ның баш мөхәррире Зөлфәт Зиннуров. — Тиздән, көйләп бетергәч, бар нәрсә дә җайлашыр. P.S. 4-5 ел элек “Барс медиа” компаниясе тирәсендә киеренкелек булып, аның акционерлары, шул исәптән бертуган абыйлы-энеле Камил-Марат Гәрәевларның үзара уртак фикергә килә алмавы сәбәпле, ширкәт башка адреска күчте, җитәкчеләре алышынган иде. Инде тагын яңа үзгәрешләр бара cыман... Фото: Айваз Садыйров архивыннан 
	Лилия ЙОСЫПОВА	
Ирек мәйданы

	№ --- | 27.02.2024	


